cyanic-selkie/wikianc huggingface dataset:
Luettelo televisiosarjan Vampyyripäiväkirjat esineistä
Stefanin päiväkirja
Stefanin päiväkirja on Stefan Salvatoren omistama ja kirjoittama päiväkirja, jota tämä on kirjoittanut 1860-luvulta lähtien. Stefan pitää päiväkirjansa välissä yhä kuvaa Katherinesta.
Ajoneuvot
Caroline Forbesin auto nähtiin ensimmäisen kerran jaksossa "Pitkin hampain", jossa hän eksyi metsään ollessaan matkalla isänsä luokse.
Pormestari Richarrd Lockwoodin auto nähtiin ensimmäisen kerran jaksossa "Founder's Day", jossa hän antoi autonsa poikansa Tylerin käyttöön.
Rautayrtti
Rautayrtti (Vervain') on yksi vampyyrien heikkouksista. Perustajien neuvosto käyttää sitä suojelemaan kaupungin asukkaita vampyyreiltä. Zach Salvatore toimitti yrttiä neuvostolle kunnes Damon Salvatore tappoi tämän. Tällä hetkellä Damon toimii rautayrtin toimittajana.
Grytin piiri
Grytin piiri voi tarkoittaa seuraavia Ruotsin piirejä:
Rauhalahden kesäteatteri
Rauhalahden kesäteatteri eli Rauhalahden Teatteri on katettu kesäteatteriareena Kuopiossa Rauhalahden matkailukeskuksen alueella.
Historia
Rauhalahden alueella kesäteatteria on nähty Kuopion Rauhalahdessa vuodesta 1996 alkaen. Kesäteatteritoiminta toimi ns. kiertolaisena Rauhalahden matkailukeskuksen alueella, sillä vakituista kiinteää katsomo-näyttämö -rakennelmaa ei ollut. Vuonna 2003 Rauhalahden matkailukeskuksen alueelle rakennettiin uusi viisisatapaikkainen teatteriareena, joka sittemmin on toiminut paikkana kesäteatterin näytöksille. Vuodesta 2002 vuoteen 2008 saakka kesäteatteritoimintaa hoiti Rauhalahden kesäteatteri ry. Tiloissa toimi vuodet 2010-2018 Tahtiteatteri Oy:n tuottama Kuopion Uusi Kesäteatteri, joka esitti siellä kantaesitysmusikaaleja ja -musiikkinäytelmiä. Vuonna 2018 teatterin otti haltuunsa Rauhalahti Teatteri Ry.
Torolf Sörensen
Karl Torolf Sörensen (28. huhtikuuta 1910 Viipuri – 17. huhtikuuta 1990 ) oli Nokian toimitusjohtaja vuodesta 1959. Hän oli koulutukseltaan diplomi-insinööri (1933) ja oli Waldhof-selluloosatehtaan palveluksessa 1933–1944, Kaukaan Tehdas Oy:n palveluksessa 1944–1948. Nokian yli-insinööri hän oli 1949–1958, jonka jälkeen hänestä tuli toimitusjohtaja. Hän keskittyi Nokiassa puunjalostuksen kehittämiseen.
Mieli
Mielestä ja sen toiminnasta on esitetty useita käsityksiä, joista varhaisimmat ovat antiikin ajalta sekä kreikkalaisesta että intialaisesta ajattelusta. Teologiassa mieli on perinteisesti liittynyt läheisesti yhteen sielun kanssa tai käsitetty sen kanssa yhteneväksi, kun taas nykyisessä mielenfilosofiassa ollaan yhä enemmän taipuvaisia reduktionistiseen ratkaisuun, jossa sanalla mieli tarkoitetaan jotain, mikä on tiivistynyt aivojen ominaisuudeksi. Suurimmalla osalla tietoisuuden tapahtumista näyttäisi olevan vahva kytkös aivojen sähkökemiallisiin, fyysisiin tapahtumiin.
Mielen toiminnot ja mielellisen olion ominaisuudet
Filosofit ovat erimielisiä siitä, mitkä inhimilliset ominaisuudet kuuluvat mielen alaisuuteen. Jotkut katsovat, että mielen muodostavat vain ”korkeammat” älylliset toiminnot, ennen kaikkea järki ja muisti. Tämän näkemyksen mukaan esimerkiksi tunteet – rakkaus, viha, pelko, ilo – ovat luonteeltaan ”primitiivisempiä” tai subjektiivisempia ja ne tulisi nähdä mielestä erillisinä. Jotkut taas katsovat, ettei ihmismielen rationaalisia ja emotionaalisia puolia voi erottaa toisistaan, koska ne ovat samaa alkuperää ja luonteeltaan samanlaisia, ja siksi ne tulisi myös lukea yhdessä mielen osiksi.
Arkikäytössä ”mieli” toimii usein synonyyminä ajattelulle: sille ”sisäiselle keskustelulle”, jota käymme päämme sisällä. Tähän viittaa muun muassa sanonta ”muuttaa mieltään”. Tässä mielessä eräs mielen keskeisiä ominaisuuksia on se, että se on yksityinen alue, jonne muilla ei ole (ainakaan suoraa) pääsyä. René Descartesin mukaan mielen olemus on ajattelu, kun taas John Locken mukaan mielen olemus on ajattelukyky.
Triumph Motorcycles
Triumph Cycle Company
1900-luvun vaihteessa oli selvää, että tulevaisuus oli polttomoottorikäyttöisten ajoneuvojen, joten Triumph päätti aloittaa moottoripyörien valmistuksen. Ensimmäinen malli "No. 1" valmistui Coventryssä 1902, josta päivämäärästä nykyinen Hinckleyn Triumph laskee perustamisensa. Tuote oli käytännössä polkupyörä, jonka runkoon oli asennettu Minervan 2,25 hevosvoimainen moottori, mutta jo 1905 Triumph esitteli oman moottorinsa, mallin nimeltä 3HP. Uusi moottori oli 363-kuutioinen yksisylinterinen sivuventtiilikone, joka tuotti kolme hevosvoimaa 1500 kierroksella ja kiihdytti moottoripyörän yli 60 kilometrin nopeuteen.
Karl Eduard Sööt
Sööt kirjoitti Tartossa konsertoineen ja viroksi laulaneen suomalaisen oopperalaulajan Alma Fohströmin kunniaksi runon Ühe kontserdi mälestuseks.
Hifi
Kaiuttimet
thumb|1950-luvulla suunniteltu herkkä laajakaistakaiutin.
ARA Granville (P-33)
Valmistus
Alus tilattiin Ranskasta Lorientin laivastontelakalta, missä köli laskettiin 1. joulukuuta 1978. Se laskettiin vesille 28. kesäkuuta 1980 ja valmistui 22. kesäkuuta 1981.
Emma Roberts
Näyttelijänä
Tunnetuksi Robertsin tekivät päärooli televisiosarjassa Unfabulous sekä yksi päärooleista elokuvassa Aquamarine (2006), josta hän voitti Young Artist -palkinnon parhaana nuorena näyttelijänä. Vuonna 2007 Roberts esiintyi nimiosassa teini-ikäisenä salapoliisina Carolyn Keenen Neiti Etsivä -nuortenkirjasarjaan perustuvassa elokuvassa Neiti Etsivä (Nancy Drew). Vuonna 2008 hän näytteli elokuvassa Wild Child poispilattua kalifornialaisteiniä, joka lähetetään Englantiin sisäoppilaitokseen. Roberts on sen jälkeen esiintynyt useissa pääosissa rikos- ja komediaelokuvissa, joista osa on menestynyt kaupallisesti hyvin. Hänen 2010-luvun tunnettuja roolejaan ovat muun muassa paha Jill-serkku kauhuelokuvassa Scream 4 (2011) sekä suorasuinen karkulaistyttö Casey Millerit-komediassa vuodelta 2013.
Yksityiselämä
Roberts on ollut on-off-suhteessa näyttelijä Evan Petersin kanssa vuodesta 2012 lähtien. Heinäkuussa 2013 hänet pidätettiin Montréalissa Kanadassa poikaystävänsä pahoinpitelystä. Hän pääsi kuitenkin nopeasti pois putkasta eikä Peters nostanut syytettä. Roberts ja Peters erosivat kesäkuussa 2015. , mutta palasivat uudelleen yhteen vuonna 2016. Pari erosi vuonna 2019.
Sondre Olden
Seuraura
Kaudeksi 2014–2015 Olden siirtyi kaksivuotisella sopimuksella SHL-joukkue Brynäs IF:ään. Hän ehti pelata siellä 20 runkosarjaottelua tehopistein 1+1=2, kunnes seura lainasi hänet loppukaudeksi takaisin kotimaahansa Vålerengaan tammikuussa 2015. Kaudeksi 2015–2016 Olden palasi näin ollen taas Brynäsin vahvuuteen. Kaudeksi 2016–2017 hän siirtyi kaksivuotisella sopimuksella SHL:n nousijajoukkue Leksands IF:ään. Joukkue kuitenkin putosi kauden päätteeksi HockeyAllsvenskaniin. Huhtikuussa 2017 Olden ja Leksand purkivat sopimuksensa.
Pat Jennings
Tottenham Hotspur
Vuonna 1973 FWA nimesi hänet vuoden jalkapalloilijaksi. Kolme vuotta myöhemmin hän sai PFA:n version palkinnosta.
Eva Topelius
Topeliuksen isä oli kirjailija Zacharias Topelius. Hänen puolisonsa oli vuodesta 1891 ruotsalainen taiteilija J. A. G. Acke, joka työskenteli Önningebyssä. Vähävarainen taiteilijapariskunta asui 1890-luvulla ajoittain Sipoossa Zacharias Topeliuksen luona. Tämän kuoltua he rakennuttivat Vaxholmiin perintörahoilla ateljeekodin Villa Akleja vuonna 1901. Heidän ottopoikansa oli urheilija, olympiavoittaja Fausto Acke.
Viikkala
Viikkala koostuu lähinnä pientaloista, alueella on lisäksi jonkin verran teollisuutta sekä 1990-luvulla valmistunut alakoulu Viikkalan koulu. Viikkalan vanhan koulun tiloissa toimii Otsolan kansalaisopiston Nakkilan toimipiste.
La Flèche Wallonne 2015
La Flèche Wallonne 2015 oli järjestyksessään 79. maantiepyöräilyn La Flèche Wallonne -kilpailu. Se käytiin 206 kilometrin reitillä Waremme – Mur de Huy 22. huhtikuuta 2015.
Osallistuneet joukkueet
Kilpailussa olivat mukana seuraavat 25 joukkuetta:
Kalpana Chawla
Viimeinen lento
Kalpana Chawla ja muut astronautit julistettiin kansallissankareiksi 4. helmikuuta ja 6. helmikuuta heille pidettiin jumalanpalvelus.
Finnmark
Ruotsissa finnmark eli suomalaismaa on tarkoittanut metsäsuomalaisten asuttamia alueita. Läheinen käsite tälle on ollut myös finnskog eli suomalaismetsä. Suomalaismaita ovat esimerkiksi
Dragonja
Dragonja on joki Pohjois-Istriassa Kroatian ja Slovenian rajalla. Se laskee Adrianmereen. Dragonja on 30 kilometriä pitkä ja sen lähdekorkeus on 315 metriä. Dragonjan valuma-alue on noin 95 neliökilometriä.
Nimi
Ensimmäisessä kirjallisessa lähteessä Dragonjasta puhuttiin nimellä Argao (ablatiivi Argaone) ja myöhemmissä lähteissä se on tunnettu nimillä Argaone (670), per Argaonem (1035), Dragugne (1100) ja super flumine Dragone (1389). Nykysloveenin ja italian (D-etuliitteenä) nimet ovat peräisin slaavilaisesta Dorgon’a sanasta. Pohjimmiltaan nimi on esiromanilaista alkuperää, todennäköisesti perustuen indoeurooppalaisen kantakielen sanaan h2arg’, joka tarkoittaa loistoa.
Etapit 1–11 Espanjan ympäriajossa 2010
8. etappi
4. syyskuuta 2010 — Villena – Xorret del Catí, 190 km
Kollokvio
Kollokviot ovat yleensä suunnattuja laajemmalle yleisölle kuin seminaarit (asiantuntijayleisö). Keskustelu voi tapahtua myös verkkoympäristössä.
Pepe Laaksonen
Ura
Laaksonen soitti jo Dingon edeltäjässä MAC:issä vuosina 1981–1982. Hän ei kuitenkaan kuulunut Dingon alkuperäiskokoonpanoon, vaan liittyi yhtyeeseen vuonna 1984 Jarkko Even lähdettyä soolouralle. Laaksonen soitti Dingossa vuoteen 2002 saakka ja palasi yhtyeeseen vielä vuonna 2017.
Vuonna 1988 Laaksonen julkaisi sooloalbumin Veli kuu, jonka menestys jäi vaatimattomaksi. Myöhemmin hän on soittanut muun muassa Menneisyyden Vangeissa. Laaksonen on työskennellyt myös sessiomuusikkona sekä ääninäyttelijänä lukuisissa animaatiosarjoissa ja -elokuvissa.
Ulkokrunnin tunnusmajakka
Pookissa on viisi kerrosta, joita alun perin yhdistivät jyrkät puutikkaat. Alimman välitasanteen lattia on parin metrin korkeudella maanpinnan yläpuolella. Tornin tuuliankkurina on lähes kahden metrin paksuinen kivikerros. Ylimmän kerroksen seinissä on ikkunaluukkuja, joista luotsit tähystivät saapuvia aluksia. Tornin huippumerkkinä oli alun perin tuuliviiri. Luotsaustoiminnan alkuaikoina tornissa oli myös lipputanko.
Koreansirkkalintu
Koreansirkkalintu (Locustella pleskei) on itäaasialainen varpuslintu. Sen elinympäristö käsittää Venäjän kaukoidän kaakkoiskolkan edustalla olevia saaria, Etelä-Korean ja Japanin eteläosan saaria. Mahdollisesti se pesii myös Pohjois-Korean rannikolla. Laji talvehtii Kaakkois-Aasiassa. Władysław Taczanowski kuvaili lajin holotyypin Incheonista Etelä-Koreasta 1889.
Käärmeet
Lisääntyminen
Lajista riippuen käärmeet munivat (suurin osa) tai synnyttävät eläviä poikasia (esimerkiksi jotkut boa- ja kyylajit, kuten Suomessa esiintyvä kyy).
Käärmeet Suomessa
Suomessa esiintyy kolme käärmelajia: kyy (Vipera berus), rantakäärme (Natrix natrix) ja kangaskäärme (Coronella austriaca). Suomessa esiintyvä vaskitsa (Anguis fragilis) ei ole käärme vaan jalaton lisko.
Pienin
Maailman pienin tunnettu käärme, Leptotyphlops carlae, elää Barbadoksella. Se on vain kymmenen senttiä pitkä.
Käärmeiden pelko
Ihmisillä ja muilla kädellisillä on perinnöllinen taipumus oppia nopeasti pelkäämään käärmeitä, hiiriä ja hämähäkkejä.
Sara Paxton
Varhainen elämä
Sara Paxton syntyi vanhempiensa ainoaksi lapseksi Woodland Hillsissä, Los Angelesissa. Hänen äitinsä Lucia on Meksikosta kotoisin oleva juutalainen ja isä Steve Paxton englantilaista, irlantilaista ja skotlantilaista sukujuurta. Paxtonin vanhemmat ovat ammatiltaan hammaslääkäreitä. Hän on isänsä kautta etäisesti sukua näyttelijä Bill Paxtonille.
Pete Nuotio
Veli-Pekka Nuotio, taiteilijanimeltään Pete Nuotio (s. 27. kesäkuuta 1961 Pori) on suomalainen muusikko, joka on parhaiten tunnettu Dingon kosketinsoittajana, jossa oli jäsenenä vuosina 1983–1986, 1998–2002 ja jälleen vuoden 2017 ajan. Pete Nuotio on lukenut ylioppilaaksi ja on ollut uran jälkeen IT-alan töissä.
Luis Arconada
Arconadan veli Gonzalo Arconada on jalkapallovalmentaja.
Real Sociedad
Arconada oli muun muassa Jesús María Satrústeguin, Jesús María Zamoran ja Roberto López Ufarten ohella yksi Real Sociedadin avainpelaajista, kun joukkue voitti 1980-luvulla kaksi Espanjan pääsarjan mestaruutta ja yhden Espanjan cupin. Hän oli kolmesti sarjan vähiten maaleja päästänyt maalivahti (Zamora). Kaudella 1982–1983 Arconada joukkueineen ylsi Euroopan cupin välieriin, jossa se putosi tulevaa mestaria Hamburgia vastaan. 15 kauden aikana hän pelasi Real Sociedadissa kaikkiaan 551 virallista ottelua.
Norma
Katso myös
Norma liittyy myös seuraaviin:
Shah Alam
Shah Alam on Selangorin osavaltion pääkaupunki Länsi-Malesiassa, Malakan niemimaan itärannalla. Kaupungissa on asukkaita 671 000. Shah Alam sijaitsee Kuala Lumpurin suurkaupunkialueella, noin 15 kilometriä länteen kaupungin keskustasta. Vuonna 1978 Shah Alam korvasi Kuala Lumpurin Selangorin pääkaupunkina, kun Kuala Lumpur irrotettiin Selangorin osavaltiosta omaksi territoriokseen. Shah Alam on naapurikaupunki Petaling Jayan ohella keinotekoinen kaupunki, joka on rakennettu Kuala Lumpurin laajetessa. Ennen kaupungin rakentamista Shah Alamin alue oli täynnä kumipuu- ja öljypalmuviljelmiä.
Jehan de Lescurel
Elämä
De Lescurel syntyi Pariisissa ja hänen isänsä oli kauppias. Hän sai opetuksensa musiikissa mahdollisesti Notre Damen katedraalissa. Hänet hirtettiin 23. toukokuuta 1304 "irstaudesta" ja "rikoksista naisia kohtaan".
Shrek (elokuvasarja)
Shrek
Kun Shrek ja Aasi ovat saaneet Fionan pois lohikäärmeen luota ja ovat kotimatkalla, Shrek huomaa olevansa rakastunut Fionaan. Fiona on kuitenkin menossa avioon lordi Farquaadin kanssa.
Stig Nyström
Nyström erikoistui neurokirurgiaan 1962 ja jatkoi opintojaan Harvardin yliopistossa 1963–1965. Hän hoiti Oulun yliopiston neurokirurgian professuuria vuosina 1976–1989. Hän tutki aivokasvaimia ja epilepsiakirurgiaa. Hän esiintyi myös taidemaalarina ja piti noin 40 taidenäyttelyä.
Richard Webber
Taustaa
Richard syntyi 1954. Hänellä on sarjassa nimeämätön sisko ja veli, Chris Webber. Kun Richard oli 10, hänen äitinsä, Gail Webber kuoli haimasyöpään. Richard tapasi vaimonsa Adelen opiskeluaikoina. Adele on Richardia vuoden nuorempi. He menevät naimisiin 1980 tai 1981, ystävänpäivänä.
Rakkauselämä
Saatuaan tietää Ellisin sairastavan Alzheimerin tautia Richard alkaa vierailla tämän luona säännöllisesti. Päätettyään yrittää uudelleen vaimonsa kanssa hän tajuaa kuitenkin, ettei voi enää jatkaa tunteellista suhdettaan Ellisiin. Richard on aikoo paikata asiat vaimonsa kanssa, mutta tyrmistyy kuullessaan Adelen muuttavan yhteen toisen miehen kanssa.
Toivo Pekkanen
Lapsuus ja nuoruus
Toivo Pekkasen isä oli kivityömies Taneli Pekkanen ja äiti Iita Kärpänen. Äiti oli kahdeksan vuotta isää nuorempi ja saanut aviottoman lapsen, joka kuoli yksivuotiaana. Toivolla oli viisi sisarusta, ja perhe oli erittäin köyhä. Aina ei ollut varaa kunnon ruokaan, eikä hyvä yösija aina ollut itsestäänselvyys. Pekkanen muisteli kuitenkin jälkeenpäin aikuisiässä lapsuuttaan hyvällä.
Pekkanen kävi kansakoulun ja kaksivuotisen poikien ammattikoulun, jossa hän suoritti metallialan kurssin. Hänen ollessaan vielä nuori hänen isänsä halvaantui ja kaksi sisarusta kuoli. Toivo joutui auttamaan perheen elatuksessa tekemällä töitä muun muassa satamassa ja sepän apulaisena. Nuorena, kun työ oli rankkaa ja jokapäiväinen elämä niukkaa, Pekkanen löysi kirjat. Hänen kerrotaan uppoutuneen kirjoihin aina, kun hänellä jäi töistä vapaa-aikaa. Hän rakasti lukemista, erityisesti Jack Londonin teoksia, ja niistä hän innostui itsekin kirjoittamisesta. Jo 16-vuotiaana hän kirjoitti ensimmäisiä novelleja, joita hän tosin ei saanut julkaistuksi. Hiukan myöhemmin hän sai kuitenkin julkaistuksi ensimmäisiä novellejaan Juttutupa-nimisessä lehdessä.
Aikuisikä ja kirjailijaelämä
Pekkasen ensimmäinen teos, novellikokoelma Rautaiset kädet, ilmestyi vuonna 1927. Pekkanen oli silloin vasta 25-vuotias. Melko pian esikoisteoksen jälkeen ilmestyivät Satama ja meri (1929) ja Kuolemattomat (1930). Molemmat saivat hyvät arvostelut. Vaikka kriitikot kehuivat Pekkasen ensimmäisiä teoksia, niiden myynti jäi vähäiseksi.
Egyptiläisten evankeliumi
Egyptiläisten evankeliumi on kahdelle täysin erilliselle apokryfiselle evankeliumille annettu nimitys:
Jonas Litonius
Litonius kuoli vuonna 1864. Hänet on haudattu Hietaniemen vanhalle hautausmaalle.
Seppo Hentilä
Hentilä toimi vuosina 2002–2007 Helsingin yliopiston Pohjois-Pohjalaisen Osakunnan inspehtorina.
Janne Tuohino
Ura
Kauden 2010 jälkeen Tuohino on ajanut ralleissa vain satunnaisesti. Vuonna 2014 hän voitti kolmen vuoden kilpailutauon jälkeen Arctic Lapland Rallyn Ford Fiesta R5 -autolla. Samalla autolla Tuohino osallistui seuraavan vuoden Suomen ralliin, jossa hän sijoittui WRC2-luokan yhdenneksitoista. Vuonna 2018 Tuohino ajoi Škoda Fabia R5:lla Ruotsin MM-rallin WRC2-luokan viidenneksi.
Yksityiselämä
Siviilityönään Tuohino pyörittää JanPro Oy -rakennusyhtiötä, joka rakentaa, vuokraa ja myy asuntoja sekä toimitiloja. Vuonna 2019 hän asui Dubaissa Arabiemiraateissa. Tuohino on naimisissa ja hänellä on kaksi lasta.
Rahapolitiikka
Rahapolitiikan transmissio
Rahapolitiikalla on esitetty olevan useita niin sanottuja transmissiokanavia, siis mekanismeja, joilla rahapolitiikka vaikuttaa inflaatioon tai talouteen yleisemmin. Tärkein on yksinkertainen korkokanava. Keskuspankki pystyy vaikuttamaan vallitsevaan korkotasoon, joka vaikuttaa muun muassa siihen, kuinka houkutteleva vaihtoehto on pitää varallisuutta täysin tai melkein korottomina käteisvaroina ja käyttelytalletuksina, kun tarjolla on myös korkoa tuottavia arvopapereita. Suoran korkokanavan lisäksi on ilmeisesti olemassa muitakin transmissiomekanismeja. On muun muassa esitetty, että pankkien taseitten rakenteilla olisi merkitystä rahapolitiikan transmissiolle. Erityyppisten pankkien antolainaus näyttää reagoivan eri tavalla rahapolitiikan muutoksiin.
Keskuspankin itsenäisyys
Sekä Euroopan unionissa, Yhdysvalloissa että monissa muissa maissa rahapoliittinen valta on siirretty edustukselliselta demokratialta keskuspankeille, jolla on erittäin laaja päätäntävalta sille asetetun tavoitteen saavuttamisessa ja jonka päätöksiin esimerkiksi parlamentilla ei ole sananvaltaa.
Lecce
Historia
Messapien perustama Sybar-niminen kaupunki sijaitsi perimätiedon mukaan Troijan sodan aikaan kolme kilometriä nykyisestä Leccestä lounaaseen. Myöhemmin sen valtasivat iapigit sekä 200-luvulla eaa. roomalaiset, jotka antoivat kaupungille nimen Lupiae.
Framski potok
Framski potok on joki Sloveniassa. Framski potok on Polskavan sivujoki, joka taas on Dravinjan sivujoki. Dravinja taas laskee Dravaan. Framski potok on 26 kilometriä pitkä, sen lähdekorkeus on 1 080 metriä ja sen valuma-alue on 43 neliökilometriä.
Sittiäiset (suku)
Sittiäiset eli sontiaiset (Geotrupes) on lantaa syövien paksujen kovakuoriaisten (Coleoptera) suku, jolla on kupera selkä ja lehtisarvet. Sittiäiset kaivavat lantakasan alle tai viereen kolon, jonne munivat ja täyttävät sen jälkeen lannalla. Suomessa elää kolme toisiaan muistuttavaa lajia sittiäisiä: isosittiäinen, metsäsittiäinen ja kevätsittiäinen.
Geotrupes (Anoplotrupes)
Geotrupes (Cnemotrupes)
Makuuhuone
Historia
Makuuhuone on varsin uusi keksintö niin Suomessa kuin koko Euroopassakin. Historiallisella ajalla makuuhuoneita ei tunnettu, vaan nukkumiseen käytettiin samaa tilaa kuin muuhunkin toimintaan. Maaseudulla rakennusten tärkein tila oli tupa, jossa valmistettiin ruoka, tehtiin puhdetöitä, ruokailtiin ja nukuttiin. Rakennusten kehittyessä rakennettiin tuvan yhteyteen yksi tai useampi kamari, mutta yleensä osa asukkaista joutui nukkumaan vielä tuvassa. Vasta 1900-luvulla erilliset makuuhuoneet alkoivat yleistyä tavallisissa kodeissa.
Tekniikka
Makuuhuoneen lämpötilaksi suositellaan pari astetta normaalia huonelämpötilaa viileämpää lämpötilaa. Makuuhuoneen ilmanvaihtoon tulee kiinnittää huomiota: öisin korkea hiilidioksiditaso voi heikentää makuuhuoneiden ilmanlaatua.
Valaistuksessa on hyvä ottaa huomioon yleisvalaistuksen lisäksi kohdevalon tarve vuoteessa lukemista ja työpöydän ääressä työskentelyä varten.
Arkesine
pienoiskuva|vasen|upright=0.95|Arkesinen akropoliin raunioita. pienoiskuva|vasen|upright=0.95|Agía Triádan hellenistisen kauden tornin rauniot, taustalla Rachoúlan kylä. Arkesinen perustivat naksoslaiset siirtokunnakseen geometrisella kaudella 700-luvulla eaa. Kaupunki on ollut olemassa todennäköisesti ainakin vielä hellenistisellä kaudella. Kaupungin alueella on suoritettu vain vähän arkeologisia kaivauksia.
Grimlock
Animaatiosarja
Grimlockin aseina ovat käsiase, joka ampuu sekä laser-säteitä, että aseessa kiinni olevaa kahta ohjusta. Grimlockin toinen ase on kuitenkin kaikista voimakkain: Energon-miekka. Kuten Grimlock itse luonnehtii miekkaansa: "Grimlockin Energon-miekka leikkaa mitä tahansa.". Tämä on täysin totta, sillä miekka leikkaa mitä tahansa, oli sitten kyseessä panssari tai voimakenttä.
Suomen Tanssiurheiluliitto
Suomen Tanssiurheiluliitto on suomalaisten tanssiurheiluseurojen keskusjärjestö. Tanssiurheiluliitolla on harraste-, koulutus-, kilpailu- ja maajoukkuetoimintaa. Liitto on voittoa tavoittelematon, ja sen tarkoituksena on edistää ja ylläpitää tanssiurheilua ja -liikuntaa Suomessa sekä toimia jäsenseurojensa keskusjärjestönä. Liitolla on noin 80 jäsenseuraa ja 13 000 henkilöjäsentä.
Historia
Perustamissopimuksen allekirjoittivat:
Vanhat liitot lakkautettiin vuoden 1976 lopussa. Vuonna 1986 liiton nimi muutettiin nykyiseen muotoonsa Suomen Tanssiurheiluliitoksi.
Hallitus
Suomen Tanssiurheiluliiton hallitus valitaan jäsenkokouksessa vaaleilla. Liittohallitukseen kuuluu kahdeksi vuodeksi valitun puheenjohtajan lisäksi vähintään kahdeksan ja enintään kaksitoista kahdeksi vuodeksi valittua varsinaista jäsentä sekä varsinaisten jäsenten henkilökohtaiset varajäsenet. Puolet liittohallituksen muista varsinaisista ja varajäsenistä on erovuorossa vuosittain.
Varainhankinta
Tanssiurheiluliitto neuvottelee vuosittain myös taloudellista tukea toimintaansa solmimalla yhteistyösopimuksia eri yritysten kanssa. Sopimukset voivat myös sisältää erilaisia vastikkeettomia yhteistyömuotoja.
Italian salibandymaajoukkue
Italian salibandymaajoukkue on Italian salibandyn edustusjoukkue. Italia on Salibandyn maailmanrankingin sijalla 21.
Triumph Bonneville
Uusi Triumph Bonneville
Uuden ajan Triumph Bonneville tuotiin markkinoille 790-kuutioisena vuonna 2000. Vuonna 2007 halvimmankin Bonneville-version (Bonneville Black) iskutilavuus nostettiin 865 cm³:n. Nykyään tuotannossa on useita versioita: Bonneville Black, Bonneville, Bonneville T100, Thruxton ja Scrambler, sekä custom-mallit Bonneville America ja Speedmaster.
Ptolemaios Filadelfos
Ptolemaios Filadelfos (36 eaa. – ehkä 29 eaa.) oli Ptolemaiosten hallitsijasukuun kuulunut prinssi. Hänen vanhempansa olivat roomalainen triumviri Marcus Antonius ja Egyptin kuningatar Kleopatra VII. Ptolemaios syntyi Antiokiassa. Ptolemaios nimettiin aikaisemman faaraon Ptolemaios II Filadelfoksen mukaan. Vuonna 34 eaa. niin sanotun Aleksandrian donaatioiden yhteydessä Ptolemaioksesta tehtiin Syyria, Foinikian ja Kilikian kuningas.
Antoniuksen ja Kleopatran hävisivät Octavianusta vastaan käydyn sodan vuonna 31 eaa. ja tekivät itsemurhan seuraavana vuonna. Octavianus vei Ptolemaioksen ja hänen sisarensa Kleopatra Selenen ja Aleksanterin Helioksen Roomaan, jossa he joutuivat osallistumaan Octavianuksen triumfiin. Roomalaiset säälivät kuitenkin lapsia ja he joutuivat pian Octavianuksen siskon Octavia minorin huostaan. Ptolemaioksen kohtalosta ei tämän jälkeen tiedetä mitään. Epäillään että hän kuoli sairauteen seuraavana talvena.
Merete Söderhjelm
Merete Söderhjelmin isä oli hovioikeudenneuvos Karl Harald Söderhjelm ja isoisä prokuraattori Woldemar Söderhjelm. Hänen puolisonsa oli lääkäri Lars Grönlund.
Mauri Suomalainen
Suomalaisella parhaaksi matkaksi vakiintui 500 metriä. Suomalainen edusti Suomea vuonna 1948 niin EM- kuin MM-kisoissa. Hän ei päässyt luistelemaan kumassakaan kisassa viimeistä matkaa, mutta 500 metrillä hän oli kilpailijoiden parhaimmistoa; MM-kisoissa peräti kolmas 500 metrillä. Vuoden 1948 St. Moritzin olympialaisten karsinnoissa Suomalainen oli TUL:n luistelijoista vahvin kisaehdokas erityisesti olympialaisten 500 metrille, mutta sijoittuminen kisoja edeltävissä SM-kisoissa vasta 9:ksi pudotti hänet kisajoukkueesta.
Põltsamaan linna
Historiaa
Põltsamaa sijaitsi keskiajalla Ugandiksi nimitetyssä maakunnassa. Saksalainen ritarikunta pyrki 1200-luvulla alistamaan Baltian maakunnat ja liittämään ne lännen kirkon piiriin. Vuonna 1215 ritarikunta hyökkäsi Turaidan suunnasta Ugandiin, ja paikalliset lupautuivat ottamaan kasteen vastaan. Saksalaisten voittokulusta huolestunut Pihkovan ruhtinas hyökkäsi Ugandiin, jolloin paikalliset pyysivät apua saksalaisilta. He riensivätkin avuksi ja tekivät yhdessä ugandilaisten kanssa kostoretken Pihkovaan. Tämä taas johti Viron läntisten maakuntien liittoon pihkovalaisten kanssa. Nämä hyökkäsivät virolaisten suuressa kapinassa yhteisvoimin Ugandin Otepäähän. Vakiinnuttaakseen valloituksensa ritarikunta teki vuonna 1272 Otto von Rodenstein johtamana Põltsamaan joen partaalle linnoituksen, josta linna on kehittynyt. Linnamaisen asun se sai 1500–1600-luvuilla. Linnanherra Woldemar Johann von Lauw kehitti siitä 1700-luvulla rokokoo-linnan. Rakennus kärsi suuria vaurioita vuonna 1941.
Kyberfeminismi
Historia
VNS Matrixin installaatiot vaikuttivat brittitutkija Sadie Plantiin, jota pidetään Euroopassa kyberfeminismin 1990-luvun tunnetuimpana teoreetikkona. Plant edustaa kuitenkin vain yhtä kyberfeminismin suuntausta. Pääosin saksalaisen Old Boys Networkin järjestämissä kyberfeministisissä internationaaleissa on pyritty painottamaan jokaista kyberfeministiä löytämään oma yksilöllinen agendansa ja politiikkansa. Plantiin viittavilla kirjoittajilla tämä on tarkoittanut termin epäpoliittisuutta, mutta toisille tämä on tarkoittanut ruohonjuuritason aktivismia ja valtakamppailua sekä toisille feminististä mediatutkimusta.
Alppihiihdon maailmanmestaruuskilpailut 2005
38. alppihiihdon maailmanmestaruuskilpailut järjestettiin Italian Bormiossa ja Santa Caterinassa 28. tammikuuta – 13. helmikuuta 2005.
Tamara Lazakovitš
Lazakovitš voitti Münchenin 1972 olympialaisissa kultaa telinevoimistelun joukkuekilpailussa ja saavutti hopeaa puomilla pistein 19,375 sekä pronssia moniottelussa (76,850) ja permannolla (19,450). Hypyssä hän sijoittui kuudenneksi 19,050 pisteellä.
Kroatianpaimenkoira
Ulkonäkö
Kroatianpaimenkoira on keskikokoinen pystykorvatyyppinen paimenkoira. Sen häntä kiertyy yleensä selän päälle, mutta rodussa esiintyy myös luonnostaan töpöhäntäisiä yksilöitä, joiden hännän pituus voi vaihdella. Pää ja raajojen etuosa ovat lyhyen, suoran ja sileän karvan peittämät, ja muissa osissa runkoa karva on kauttaaltaan laineikasta tai kiharaa. Korvien takana ja raajojen takaosissa on pidemmän karvan muodostamat koristehapsut. Rotumääritelmä sallii vain mustan värin, mutta myös valkoisia, vaaleankeltaisia sekä merkkivärisiä tiedetään syntyvän. Urosten säkäkorkeus on 45–50 cm ja narttujen 43–48 cm.
Luonne ja käyttäytyminen
Kroatianpaimenkoira on rohkea, valpas, tarkkaavainen, tasapainoinen ja eloisa. Se on omistajaansa kiintynyt ja helposti koulutettavissa. Sen ei tule olla koskaan vihainen tai hermostunut. Se on työssään kärsivällinen ja sitkeä.
Anders Jacobsen
Läpimurto kaudella 2006–2007
Päästessään mukaan Norjan mäkihypyn A-maajoukkueeseen kaudelle 2006–2007 Jacobsenia pidettiin yhtenä Norjan suurimmista mäkihyppääjälupauksista. Hän osoitti hyvää hyppyvirettä joulukuussa maailmancupin osakilpailuissa Rovaniemellä sekä Lillehammerissa ollen kilpailujen paras norjalainen. Heti Lillehammerin kilpailujen jälkeisenä viikonloppuna Jacobsen otti ensimmäisen maailmancupin osakilpailuvoittonsa Sveitsin Engelbergissä. Jacobsen vei nimiinsä myös Keski-Euroopan mäkiviikon. Hän voitti mäkiviikon kolmannen osakilpailun Innsbruckissa 4. tammikuuta 2007 ja sijoittui toiseksi päätösosakilpailussa Bischofshofenissa 7. tammikuuta 2007. Maailmancupin kokonaiskilpailussa Jacobsen keräsi 1319 pistettä ja sijoittui Puolan Adam Małyszin jälkeen toiseksi.
Tapaturma
Tapaturma on tapahtuma, jonka yhteydessä ihminen saa surmansa, loukkaantuu vakavasti tai saa lievemmän vamman. Tapaturmaan liittyy aina kaksi komponenttia, joista toinen on onnettomuustapahtuma ja toinen vamma. Vamman synonyyminä suomen kielessä käytetään sanaa henkilövahinko, erotuksena onnettomuuksissa syntyneille aineellisille vahingoille.
Rantakäsipallo
Joukkue
Joukkue koostuu 8 pelaajasta. Ottelun alkaessa tulee joukkueella olla paikalla vähintään 6 pelaajaa. Joukkueella saa samanaikaisesti olla kentällä enintään 4 pelaajaa (3 kenttäpelaajaa ja 1 maalivahti). Joukkueen muut pelaajat ovat vaihtopelaajia.
Pelaaja vastaan maalivahti -jakso
Pelaaja vastaan maalivahti -jaksolla valitaan viisi pelaajaa kummastakin joukkueesta yrittämään maalin tekoa yksinään tehtävällä hyökkäyksellä. Kunkin hyökkäyksen alussa puolustavan joukkueen maalivahti seisoo maaliviivallaan. Hyökkäävän joukkueen pelaaja taas aloittaa hyökkäyksen kohdasta, missä hänen oman maalialueensa raja kohtaa sivurajan. Tuomarin annettua merkin pelaaja syöttää pallon omalle maalivahdilleen, jonka tulee kolmen sekunnin kuluessa palloon koskettamisestaan syöttää se takaisin pelaajalle, joka on tällä välin edennyt kohti vastustajan maalia. Tällöin pallo ei saa pudota maahan. Tämän jälkeen pelaajan tulee yrittää maalin tekoa normaalien sääntöjen mukaisesti. Toinen vaihtoehto on, että maalivahti yrittää itse tehdä suoraan maalin. Maalipisteitä annetaan tällöin normaalitilanteen mukaisesti.
Pelivarusteet
Pelaajien tulee olla ilman jalkineita. Sukkien ja nilkkatukien käyttö on kuitenkin sallittu. Terveydelle vaaraa aiheuttavien esineiden kuten korujen tai kellon käyttö on kielletty.
Ruokapankki
Yhdysvalloissa ja Australiassa ruokapankit toimivat tavallisesti varastomenetelmällä. Ne toimivat ruokavarastoina eli eivät suoraan jaa ruokaa nälkäisille. Ne keräävät, lajittelevat ja tarkistavat laadun, jonka jälkeen ne jakavat ruoan yhteisöjen asiamiehille, soppakeittiöille, kodittomien suojille sekä orpokodeille ja -kouluille.
Tapani Lehikoinen
Väinö Tapani Lehikoinen (s. 26. joulukuuta 1946 Hämeenlinna) on suomalainen laulaja. Lehikoinen aloitti 1960–luvulla kotikaupungissaan Hämeenlinnassa laulusolistina rautalankayhtyeessä The Lightnings, josta muotoutui suosittu (Hämeenlinnan Beatlesiksi kutsuttu) Eddy & The Lightnings. Yhtyeen hajottua Eddy toimi soolouralla vuosina 1966 – 1972 jonka jälkeen hän vetäytyi julkisuudesta.
Jorma Liimatainen
Jorma Tapio Liimatainen (s. 31. lokakuuta 1947 Suolahti) on suomalainen aktiiviuransa lopettanut vapaapainija.
Euroopanvilliaasi
Euroopanvilliaasi (Equus hydruntinus tai Equus hemionus hydruntinus) on sukupuuttoon kuollut hevoseläin. pienoiskuva|vasen|200px|Mahdollisesti euroopanvilliaasia esittävä maalaus [[Lascaux’n luolassa.]] Euroopanvilliaasi tunnetaan luiden jäänteistä ja esihistoriallisista kaiverruksista. Eräät vanhimmista tunnetuista jäänteistä on löydetty Espanjasta, ja ne ovat hieman alle 600 000 vuotta vanhoja. Euroopanvilliaasin levinneisyysalue oli laajimmillaan myöhäispleistoseenilla, jolloin se ulottui Länsi-Euroopasta Etu-Aasiaan ja luultavasti myös Pohjois-Afrikkaan. Holoseenilla populaatio kuitenkin romahti ja levinneisyysalue pirstoutui, kunnes euroopanvilliaasi lopulta kuoli sukupuuttoon mahdollisesti pronssikauden lopulla. Sukupuutto johtui luultavasti ainakin arojen kutistumisesta ja ihmisen harjoittamasta metsästyksestä.
Grep
Historia
Ohjelma on peräisin alkuperäisestä Unixista, jonka piti toimia PDP-11 -tietokoneella pienellä muistimäärällä. Ken Thompson teki ed-ohjelman tekstin muokkaamiseen primitiivisillä näyttölaitteilla ilman kursoria. ed salli säännöllisten lausekkeiden avulla, jossa 'g' tarkoitti hakua, 'p' tulostamista ja 're' lauseketta ja tämä esitettiin muodossa:. Lee McMahon halusi ohjelmaa, jolla pystyi hakemaan tiedostosta merkkijonoja ja ongelmana oli, että tiedosto oli tuolloin liian suuri tietokoneen muistimäärälle jotta sitä olisi voitu avata editorissa. Tämän johdosta Thompson teki ohjelman grep. Alfred V. Aho ja Margaret J. Corasick kehittivät Aho-Corasick -algoritmin merkkijonojen hakemiseen, joka toteutettiin fgrep-versioon ohjelmasta.
Toteutuksia
grep-ohjelmasta on useita toteutuksia:
Reino Castrén
Metrosuunnitelmat
Keväällä 1963 valmistui metrokomitean toinen mietintö, joka sisälsi periaate-esityksen metrosuunnitelman toteuttamisesta. Sen mukaan vuoteen 2000 mennessä olisi tullut rakentaa 90 kilometriä rataa ja 108 asemaa. Lehdistössä metroverkkosuunnitelmaa kutsuttiin ”Castrénin hämähäkiksi”. Ensimmäinen linja ehdotettiin rakennettavaksi keskustasta Puotinharjuun. Castrénin näkemyksessä metro olisi kulkenut hitaammin ja puolet lähempänä maanpintaa kuin myöhemmin toteutunut versio. Hänen suunnitelmissaan metrolinjat noudattelivat katulinjauksia ja lyhytvaunuinen metro olisi muistuttanut maanalaisia raitiovaunuja. Kun Castrén vuoden 1967 lopulla lähti puoleksi vuodeksi konsulttimatkalle Intiaan suunnittelemaan Kalkutan liikennejärjestelyjä, hänen tilapäiseksi seuraajakseen metrosuunnittelutoimiston päälliköksi tuli Unto Valtanen. Palattuaan Castrén ei saanut virkaansa takaisin ja siirtyi vuoden 1968 aikana eläkkeelle. Valtanen totesi nyt Castrénin mallin vanhentuneeksi, ja Helsingin metro päätettiin louhia syvemmälle peruskallioon. Lopullinen päätös metron rakentamisesta tehtiin kaupunginvaltuustossa vuonna 1969.
Veracrypt
VeraCrypt on itsenäinen projekti. Se pohjautuu TrueCrypt-salausohjelmaan, jonka kehitystyö on lopetettu. VeraCryptillä voidaan avata TrueCryptin avulla salattua tietoa erityisellä TrueCrypt-moodilla.
Manna
Kuvaus
thumb|Yhden kuvauksen mukaan mannan väri muistutti [[bdelliumia, eräiden puiden pihkaa.]] Manna on leivän kaltaista ruokaa, jota löytyi autiomaasta israelilaisten 40 vuoden vaelluksella. Mannasta kerrotaan sekä Toisessa (16:13–35) että Neljännessä Mooseksen kirjassa (11:6–9). Lisäksi se mainitaan uudelleen muutamassa myöhemmin kirjoitetussa raamatunkohdassa. Manna mainitaan kolmesti myös Koraanissa.
Teologinen merkitys
Kristillinen perinne tuntee myös myöhempiä tapauksia mannasta. Esimerkiksi ortodoksit kunniottavat pyhää Johannes Teologia, Jeesuksen opetuslasta, jonka haudalle ilmestyi tarinan mukaan mannaa vuosien ajan.
Tietoisuus
Filosofia
Jotkut mielenfilosofit jakavat tietoisuuden fenomenaaliseen tietoisuuteen, jolla tarkoitetaan subjektiivista kokemusta itseään, ja pääsytietoisuuteen, jolla tarkoitetaan sitä, että mielessä oleva informaatio on aivojen prosessointijärjestelmien saatavilla. Fenomenaalinen tietoisuus on yhtä kuin olla jotakin, pääsytietoisuus on yhtä kuin olla tietoinen jostakin.
Florence Griffith-Joyner
Griffith-Joyner oli suurin ennakkosuosikki Soulin olympialaisissa 1988, ja voittikin sekä 100 että 200 metrin juoksut ylivoimaisesti. 200 metrillä hän juoksi uudeksi maailmanennätykseksi 21,34, jota ei niin ikään ole sen jälkeen rikottu. Myös 100 metrillä Griffith-Joyner juoksi ylivoimaisia aikoja, pysäyttäen finaalissa kellot lopulta aikaan 10,54. Hän juoksi myös Yhdysvaltojen 4 × 100 metrin ja 4 × 400 metrin joukkueissa voittaen ensiksi mainitussa kultaa ja jälkimmäisessä hopeaa.
Tietoisuus
Tietoisuuden toiminnot
Ihmiset ovat yleisesti sitä mieltä, että ihmiset ovat tietoisia, mutta paljon alemmat elämänmuodot, kuten bakteerit, eivät ole. Monet ovat valmiita hyväksymään sen, että kehittyneemmillä eläimillä, kuten delfiineillä ja kädellisillä, on tietoisuus. Kokeellisesti on tutkittu muun muassa sitä, missä määrin eläimet ovat tietoisia. Tietoisuus on mahdollisesti kehittynyt evoluution kautta, koska siitä on ollut hyötyä muun muassa hengissä säilymisen kannalta. Tämän vuoksi tutkimuksessa on pyritty selvittämään muun muassa tietoisuuden toimintoja ja niiden eliölle tuomia hyötyjä.
Tietoisen prosessoinnin primaaristen toimintojen suhteen useissa teorioissa on toistunut ajatus, että fenomenaaliset tilat yhdentävät jollakin tavalla sellaista neuraalista toimintaa ja informaationkäsittelyä, jotka olisivat muuten itsenäisiä. On kuitenkin avointa, minkälaista informaatiota tietoinen yhdentäminen koskee, ja minkälaista informaatiota voidaan yhdistää tiedostamatta. On selvää, ettei kaikkea eliöön liittyvää informaatiota voida välittää tietoisesti (kuten vegetatiivisiin toimintoihin, reflekseihin ja alemman tason liiketoimintoihin ja havaintoanalyyseihin liittyvä neuraalinen toiminta), ja monenlaista informaatiota voidaan välittää ja yhdistellä toista lajia olevaan informaatioon ilman tietoisuutta, kuten aistien välisessä vuorovaikutuksessa.
Turingin testi
Alan Turingin kehittämä Turingin testi on testi, joka alun perin oli tarkoitettu sen testaamiseen, täyttääkö tietokone älykkyyden operationaalisen määritelmän. Testiä käsitellään usein tekoälystä puhuttaessa. Kokeessa ihminen asetetaan keskustelemaan toisaalta tietokoneen ja toisaalta ihmisen kanssa. Ajatuksena on, että tietokone on älykäs, jos sen vastauksia ei pysty erottamaan ihmisen vastauksista, eli tarkkailija ei osaa sanoa, kumpi keskustelukumppaneista on ihminen ja kumpi kone. Turingin testin läpäisevä tekoäly onnistuu siis ainakin vaikuttamaan ajattelevalta. Jotta kokeen kielellisiä taitoja mittaava universaali luonne säilyisi, toteutetaan se tekstipohjaisesti.
Hovin piiri
Hovin piiri voi tarkoittaa seuraavia Ruotsin piirejä:
Sydney Earle Chaplin
Chaplin näytteli ensimmäisen kerran elokuvissa isänsä elokuvassa Parrasvalot (1952), jossa sai yhden tärkeimmistä sivurooleista. Hän näytteli myöhemmin sivuosassa myös isänsä viimeisessä elokuvassa Hongkongin kreivitär (1967), mutta muuten sai lähinnä vaatimattomia rooleja B-luokan elokuvissa. Sen sijaan hän oli tunnettu näyttelijä Broadwaylla, esiintyen muun muassa musikaaleissa Bells Are Ringing, mistä voitti parhaan musikaalissa esiintyneen miessivuosanäyttelijän Tony-palkinnon vuonna 1957, ja Funny Girl, mistä oli ehdolla saman palkinnon voittajaksi vuonna 1964.
Latvian jalkapallomaajoukkue
Joukkue pelasi ensimmäisen ottelunsa vuonna 1922. Tasan 1–1 päättyneessä ottelussa vastustajana oli Viro. Vuosina 1940–1991 Latvia oli osa Neuvostoliittoa eikä sillä ollut omaa maajoukkuetoimintaa.
Dora (tykki)
Dora oli toinen toisen maailmansodan aikainen suuri tykki eli 80 cm:n rautatietykki Dora, jonka kaliiperi oli 800 mm.
Tykkejä rakennettiin kaksi, Gustav ja Dora. Kolmas oli rakenteilla, muttei koskaan valmistunut.
Toinen maailmansota
Operaatio Barbarossan yhteydessä erittäin järeille rautatietykeille muodostui kuitenkin tarve Krimillä Sevastopolin linnoituksen bunkkereiden murtamiseen. Tammikuussa 1942 operaatio Siniseen liittyen perustettiin Artillerie-Abteilung (E) 672, joka siirrettiin Sevastopoliin. Tykki purettiin 25 osaan siirron ajaksi. Pelkästään kanuunan siirtoon tarvittiin viisi junaa, joissa oli 25 erikoisrakenteista junavaunua.
Still Life (The Rolling Stonesin albumi)
Albumilta julkaistiin singlenä The Miracles -cover ”Going to a Go-Go”, josta tuli top-30-hitti sekä Britanniassa että Yhdysvalloissa. Sen seuraaja ”Time Is on My Side” sen sijaan ei menestynyt yhtä hyvin (UK #62).
Liskot
Puolustautuminen
Liskoilla on monenlaisia puolustautumistapoja. Tapoja ovat muun muassa ruumiin pullistelu, kaulusten nostelu, sähiseminen, maastoutuminen tai vain näyttäminen ulkonäöllisesti pelottavalta tai myrkylliseltä.
Suomen liskot
Suomessa luonnonvaraisina eläviä liskolajeja ovat vain sisilisko ja vaskitsa. Lisäksi vuonna 2014 Lounais-Suomessa löydettiin uusi liskolaji, hietasisilisko.
Xcel Energy Center
Xcel Energy Center on urheiluhalli Saint Paulissa, Minnesotassa. Se on NHL:ssä pelaavan Minnesota Wildin ja NLL:ssä haavipalloa pelaavan Minnesota Swarmin kotiareena. Halli valmistui syksyllä 2000. Se rakennettiin puretun St. Paul Civic Centerin paikalle.
Aiheesta muualla
44.94485°N, -93.10122°W
Samu Perhonen
Seuraura
Perhonen ehti pelata kaudella 2015–2016 vain viisi runkosarjaottelua jäätyään selkeäksi kakkosmaalivahdiksi Eero Kilpeläiselle. Lopulta KalPa lainasi hänet tammikuussa 2016 aluksi kuukauden loppuun asti ulottuneella sopimuksella Hämeenlinnan Pallokerhoon hakemaan pelituntumaa. Perhonen siirtyi samalla antamaan taustatukea HPK:n maalivahti Jere Myllyniemelle, kun Eetu Laurikainen palasi Pohjois-Amerikkaan. Perhosen lyhyen pestin päätyttyä hänen lainasopimustaan jatkettiin kauden loppuun. Perhonen nousi lopulta HPK:n pääasialliseksi vastuunkantajaksi ja pelasi siellä kevätkauden aikana kaikkiaan 21 runkosarjaottelua torjuen yhden nollapelin.
Kauden 2017–2018 päätteeksi, huhtikuussa 2018 Perhonen teki KooKoon kanssa vuoden mittaisen jatkosopimuksen. Kaudella 2018–2019 hän kärsi useista loukkaantumisista. Marraskuussa 2018 Perhonen törmäsi maalinedustatilanteessa Pelicansin Niko Kivelän kanssa, jonka jälkeen hän oli hetken tajuton ja vietiin ambulanssilla sairaalaan. Hän oli sivussa tammikuulle 2019 saakka. Perhonen kuitenkin loukkaantui uudelleen helmikuussa, jolloin myös hänen kautensa päättyi. Koska KooKoon toisen maalivahdin Juha Järvenpään kausi päättyi jo Perhosta aiemmin tammikuussa, joukkueen vastuunkantajana loppukauden jatkoi A-nuorissa kautensa aloittanut Oskari Salminen.
Kaudeksi 2021–2022 Perhonen siirtyi vuoden mittaisella sopimuksella Tanskan Metal Ligaenin Odense Bulldogsiin. Kaudeksi 2022–2023 hän siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskanin nousijajoukkue Östersunds IK:hon. Perhosen alkukausi osoittautui kuitenkin pettymykseksi ja hänen torjuntaprosentikseen jäi neljässä ottelussa 84%. Marraskuussa 2022 Perhosen sopimus seuran kanssa purettiin. Joulukuussa hän siirtyi Ranskan Ligue Magnusissa pelaavan Boxers de Bordeaux'n joukkueeseen.
Little Mix
Jesy Nelson ilmoitti 14. joulukuuta 2020 virallisesti jättävänsä Little Mixin mielenterveydellisten ongelmien vuoksi. Samalla muut jäsenet ilmoittivat jatkavansa kolmen naisen yhtyeenä.
Jade Thirlwall
Sen jälkeen hän seurusteli The Struts -yhtyeen basistin Jed Elliotin kanssa vuoden 2016 tammikuusta kesään 2019. Cosmopolitan-lehden mukaan Thirlwall ja Elliot lopettivat suhteen vuonna 2019.
Järbon piiri
Järbon piiri voi tarkoittaa seuraavia Ruotsin piirejä:
Keuhkoveritulppa
Keuhkoveritulpan riski kasvaa iän myötä. Kaksi kolmesta keuhkoveritulpasta todetaan yli 65-vuotiailla ja vain yksi kymmenestä alle 25-vuotiailla. Erityisen suuri keuhkoveritulpan vaara on leikkauksista toivuttaessa ja lapsivuoteella. Keuhkoveritulpan syntymistä voidaan pyrkiä ehkäisemään potilaan saattamiselle pian jaloittelemaan, mikä aiheuttaa verenkierron vilkastumista ja tätä myötä vähentää verenhyytymisriskiä. Keuhkoveritulppaa hoidetaan hyytymistä aiheuttavia kalsiumioneja sitovilla antikoagulanteilla.
Maria Ruotsala
Kuvataiteilijana Ruotsala on tehnyt muun muassa maalauksia, installaatioita ja videoita. Hänet nimettiin yhdeksi neljästä Vuoden nuoresta taiteilijasta vuonna 1990 yhdessä Eija-Liisa Ahtilan, Jarmo Kurjen ja Juha Saitajoen kanssa. Hänen töitään on hankittu muun muassa Kiasmaan ja Pariisin Pompidou-keskukseen. Ruotsala opiskeli elokuvaohjaajaksi Lontoossa ja palkittiin Fuji-stipendillä parhaana ohjaajana 1992.
Spektrianalysaattori
FFT:n ja pyyhkäisevän mittauksen yhdistävä spektrianalysaattori
FFT-analysaattorin ja pyyhkäisevän spektrianalysaattorin edut voidaan yhdistää laitteessa, jossa suuritaajuisen signaalin kapeaa osakaistaa mitattaessa tutkittava osa radiospektristä sekoitetaan ensin alemmalle taajuudelle, jossa se pystytään digitoimaan ja voidaan hyödyntää FFT-analyysiä, kun taas laajempaa kaistaa mitattaessa käytetään taajuuspyyhkäisyä. Nykyaikaisissa spektrianalysaattoreissa voi olla myös käytössä täysdigitaalinen välitaajuusaste jolloin käytetään FFT analyysiä yhdessä nopeasti hyppivän taajuuspyyhkäisyn kanssa jolloin taajuusasteikolla signaali muodostetaan kapeammista tai leveämmistä FFT analyysiin perustuvista lohkoista. Myös välitaajuudella tapahtuva erotus suodatus voidaan muodostaa digitaalisen signaalinkäsittelyn keinoin. Se mahdollistaa erittäin monipuoliset suodatinvalikoimat. FFT käsittely myös nopeuttaa taajuuspyyhkäisyä olennaisesti. Erityisesti se näkyy kapeilla erotus suodattimilla signaalia tarkasteltaessa.
Medeia (EP)
Medeia on suomalaisen death metal -yhtyeen Medeian EP-levy, joka on julkaistu vuonna 2008.
Spektrianalysaattori
Spektrianalysaattorin laatuun vaikuttavia tekijöitä
Spektrianalysaattorin dynamiikka määrittelee dB:ssä suurimman tasoneron kahden signaalin välille, jotka voidaan vielä mitata yhdellä pyyhkäisyllä siten, että asetetut tarkkuusvaatimukset täyttyvät. Dynamiikkaan vaikuttavat säröytyminen (ensimmäinen välitaajuusasteen sekoitin), vaihekohina ja spektrianalysaattorin herkkyys. Dynamiikka on riippuvainen halutusta mittaustarkkuudesta. Mitä vähemmän virhettä mittaustulokseen tarvitaan, sitä vähemmän dynaamista aluetta on käytettävissä. Vaihekohinan johdosta käytettävissä oleva dynamiikka-alue riippuu myös usein merkittävässä määrin mitattavien signaalien taajuuserosta.
Marttisen miehet
Pako Ruotsiin
Lauri Törni ei varsinaisesti kuulunut Marttisen miehiin, vaan liittyi USA:n merijalkaväkeen alkuperäisen kokoonpanon jälkeen, eikä hänellä ollut yhteyttä varsinaiseen asekätkentään. Hänet yleensä mainitaan kuitenkin samaan porukkaan kuuluvaksi.
Itävallan cup
Itävallan cup on vuonna 1919 perustettu vuosittain pelattava jalkapalloturnaus Itävallassa. Ennen vuotta 1946 turnausta kutsuttiin Wiener cupiksi. Turnaus on tunnettu myös nimellä Memphis-Cup, mutta nykyisin käytetään yleisimmin nimeä Stiegl-Cup.
Suomen lailla määrittelemättömät luonnonsuojelualueet
Yleisesti ottaen valtion metsänhallinta on siirtymässä enenevässä määrin metsähallitukselle tai muun valtion viranomaisen hallitseman metsän hoito ulkoistetaan metsähallitukselle.
Jäykkä kappale
Jäykällä kappaleella tarkoitetaan fysiikassa kappaletta, jonka eri osien väliset etäisyydet eivät muutu siihen kohdistuvien voimien vaikutuksesta, toisin sanoen se säilyttää muotonsa.
Jäykän kappaleen liike
Jos jäykästä kappaleesta valitaan kaksi pistettä, C ja D, näiden välisen suhteellisen liikkeen on noudatettava tiettyjä ehtoja, jotka seuraavat siitä, että niiden välinen etäisyys pysyy vakiona. Jos käsitetään pisteen D paikkavektoriksi pisteen C ollessa origona ja sen aikaderivaatta  kuvaa sen sijainnin muutoksia, saadaan seuraavat rajoittavat ehdot: missä \bar \omega on kappaleen mahdollisen pyörimisliikkeen kulmanopeusvektori. Näistä ehdoista ensimmäinen seuraa siitä, että piste D voi kyllä kiertää pisteen C ympäri, jos kappale on pyörimisliikkeessä, mutta se ei voi lähestyä pistettä C eikä etääntyä siitä.
Ulkoiset voimat ja momentit
Dynamiikan perus­lain mukaan kappaleeseen vaikuttava voima antaa sille kiihtyvyyden, joka on suuruudeltaan voima jaettuna kappaleen massalla.
Argos (kaupunki)
Klassinen kausi
Argoksessa toimi antiikin aikana merkittäviä kuvanveistokouluja, merkittävimpänä kaupungista kotoisin olleen Ageladaan koulu 400-luvulla eaa. Sen oppilaita olivat muun muassa samoin argoslainen Polykleitos sekä Feidias ja Myron. Vuosina 415–330 eaa., Nemean liittämisen jälkeen, Argos järjesti siellä pidettyjä Nemean kisoja Kleonain sijasta, ja siirsi kisat Argokseen. Kisat palasivat välillä Nemeaan, mutta vuonna 271 eaa. ne siirrettiin lopullisesti Argokseen.
Yhteiskunta
Argoksen johdossa oli kuningas. Kuninkaan valta oli kuitenkin hyvin rajoitettu, ja suurinta valtaa käytti bule eli kaupungin neuvosto. Sen ohella toimi kahdeksankymmenen miehen neuvosto, joka oli toinen, ilmeisesti aristokraattisempi neuvosto. Peloponnesolaissodan aikana Argoksen valtiomuoto muuttui demokraattisemmaksi, mutta sitä ei tunneta kovin hyvin. Kaupungin tiedetään kuitenkin käyttäneen muun muassa paremmin Ateenasta tunnettua ostrakismi-käytäntöä. Jonkinlainen sotilastuomioistuin kokoontui aina armeijan palatessa sodasta.
Albertanvehnä
pienoiskuva|oikea|250px|Albertanvehnän kukinto.
Albertanvehnä (Leymus innovatus, syn. Elymus innovatus) on pohjoisamerikkalainen heinälaji, joka kuuluu samaan sukuun rantavehnän (Leymus arenarius) kanssa. Pohjois-Amerikassa albertanvehnä kasvaa Yhdysvaltojen pohjoisosista Kanadaan.